[image: ]

www.daf-yomi.com
afchunk.xhtml
כריתות יא ע"א



טקסט הדף מנוקד



שֶׁעָשָׂה בָּהּ אֶת הַמֵּזִיד כַּשּׁוֹגֵג


אֵיזוֹ שִׁפְחָה כֹּל שֶׁחֶצְיָהּ שִׁפְחָה וְחֶצְיָהּ בַּת חוֹרִין שֶׁנֶּאֱמַר וְהׇפְדֵּה לֹא נִפְדָּתָה דִּבְרֵי רַבִּי יְהוּדָה רַבִּי יִשְׁמָעֵאל אוֹמֵר זוֹ הִיא שִׁפְחָה וַדָּאִית רַבִּי אֱלִיעֶזֶר בֶּן יַעֲקֹב אוֹמֵר כׇּל עֲרָיוֹת מְפוֹרָשׁוֹת וְשִׁיּוּר אֵין לָנוּ אֶלָּא חֶצְיָהּ שִׁפְחָה וְחֶצְיָהּ בַּת חוֹרִין


גְּמָ' מְנָלַן דְּהִיא לָקְיָ[א] וְהוּא לָא לָקֵי דְּתָנוּ רַבָּנַן בִּקּוֹרֶת תִּהְיֶה מְלַמֵּד שֶׁהִיא לוֹקָה יָכוֹל שְׁנֵיהֶן לוֹקִין תַּלְמוּד לוֹמַר תִּהְיֶה הִיא לוֹקֶה וְהוּא אֵינוֹ לוֹקֶה


וּמִנַּיִן דְּהָדֵין בִּקּוֹרֶת לִישָּׁנָא דְּמַלְקוּת הוּא אָמַר רַבִּי יִצְחָק תְּהֵא בֵּקָרָאֵי כִּדְתַנְיָא גְּדוֹל הַדַּיָּינִין מַקְרִא שֵׁנִי מוֹנֶה שְׁלִישִׁי אוֹמֵר הַכֵּהוּ רַב אָשֵׁי אָ(ו)מַר בְּבִיקּוּר תִּהְיֶה כְּדִתְנַן אֵין אוֹמְדִין אוֹתוֹ אֶלָּא מַכּוֹת הָרְאוּיוֹת לְהִשְׁתַּלֵּשׁ


תָּנוּ רַבָּנַן בִּזְמַן שֶׁהָאִשָּׁה לוֹקָה הָאִישׁ מֵבִיא קׇרְבָּן אֵין הָאִשָּׁה לוֹקָה אֵין הָאִישׁ מֵבִיא קׇרְבָּן מְנָלַן אָמַר רָבָא דִּכְתִיב וְאִישׁ כִּי יִשְׁכַּב אֶת אִשָּׁה שִׁכְבַת זֶרַע וְהִיא שִׁפְחָה נֶחֱרֶפֶת לְאִישׁ וְהׇפְדֵּה לֹא נִפְדָּתָה אוֹ חוּפְשָׁה לֹא נִתַּן לָהּ


מִכְּדֵי עַד הָכָא בְּאִישׁ קָא מִשְׁתַּעֵי קְרָא נִכְתּוֹב וְהֵבִיא אֶת אֲשָׁמוֹ לַה' וּלְבַסּוֹף לִכְתּוֹב בִּקּוֹרֶת תִּהְיֶה אַמַּאי כְּתַב רַחֲמָנָא בְּרֵישָׁא בִּקּוֹרֶת תִּהְיֶה וּלְבַסּוֹף כְּתַב וְהֵבִיא אֶת אֲשָׁמוֹ לַה' הָכִי קָאָמַר אִם בִּקּוֹרֶת תִּהְיֶה הִיא וְהֵבִיא אֶת אֲשָׁמוֹ לַה' וְאִם לֹא תִּהְיֶה בִּקּוֹרֶת לֹא יָבִיא הוּא אֶת אֲשָׁמוֹ


אֵימָא הוּא מַעֲטֵיהּ קְרָא אֲבָל הִיא תִּילְקֵי וְתַיְתֵי קׇרְבָּן וְהֵבִיא אֶת אֲשָׁמוֹ לַה' כְּתִיב


אָמַר רַבִּי יִצְחָק לְעוֹלָם אֵינוֹ חַיָּיב אֶלָּא עַל שִׁפְחָה בְּעוּלָה בִּלְבָד שֶׁנֶּאֱמַר וְהִיא שִׁפְחָה נֶחֱרֶפֶת לְאִישׁ וּמַאי מַשְׁמַע דְּהַאי נֶחֱרֶפֶת לִישָּׁנָא דְּשַׁנּוֹיֵי הוּא דִּכְתִיב וַתִּשְׁטַח עָלָיו הָרִיפוֹת וְאִי בָּעֵית אֵימָא אִם תִּכְתּוֹשׁ הָאֱוִיל בַּמַּכְתֵּשׁ בְּתוֹךְ הָרִיפוֹת בַּעֱלִי


וַיִּתְּנוּ יָדָם לְהוֹצִיא נְשֵׁיהֶם וַאֲשֵׁמִים אֵיל צֹאן עַל אַשְׁמָתָם אָמַר רַב חִסְדָּא מְלַמֵּד שֶׁכּוּלָּן שְׁפָחוֹת חֲרוּפוֹת בָּעֲלוּ


אֵיזוֹהִי שִׁפְחָה כּוּ' תָּנוּ רַבָּנַן וְהׇפְדֵּה יָכוֹל כּוּלָּהּ תַּלְמוּד לוֹמַר לֹא נִפְדָּתָה יָכוֹל לֹא נִפְדָּתָה תַּלְמוּד לוֹמַר וְהׇפְדֵּה


הָא כֵיצַד פְּדוּיָה וְאֵינָהּ פְּדוּיָה חֶצְיָהּ שִׁפְחָה וְחֶצְיָיהּ בַּת חוֹרִין וּמְאוֹרֶסֶת לְעֶבֶד עִבְרִי דִּבְרֵי רַבִּי עֲקִיבָא רַבִּי יִשְׁמָעֵאל אוֹמֵר בְּשִׁפְחָה כְּנַעֲנִית הַכָּתוּב מְדַבֵּר וּמְאוֹרֶסֶת לְעֶבֶד עִבְרִי אִם כֵּן מָה תַּלְמוּד לוֹמַר וְהׇפְדֵּה לֹא נִפְדָּתָה דִּבְּרָה תוֹרָה כִלְשׁוֹן בְּנֵי אָדָם


רַבִּי אֶלְעָזָר בֶּן עֲזַרְיָה אוֹמֵר כׇּל עֲרָיוֹת מְפוֹרָשׁוֹת לָנוּ מְשׁוּיָּיר לָנוּ חֶצְיָהּ שִׁפְחָה וְחֶצְיָהּ בַּת חוֹרִין וּמְאוֹרֶסֶת לְעֶבֶד עִבְרִי אֲחֵרִים אוֹמְרִים לֹא יוּמְתוּ כִּי לֹא חוּפָּשָׁה בְּשִׁפְחָה כְּנַעֲנִית הַכָּתוּב מְדַבֵּר וּמְאוֹרֶסֶת לְעֶבֶד כְּנַעֲנִי


לְרַבִּי יִשְׁמָעֵאל בִּשְׁלָמָא וְהׇפְדֵּה לֹא נִפְדָּתָה כִּדְקָתָנֵי דִּבְּרָה תּוֹרָה כִלְשׁוֹן בְּנֵי אָדָם אֶלָּא דְּקָתָנֵי מְאוֹרֶסֶת לְעֶבֶד עִבְרִי מְנָלַן דִּכְתִיב כִּי לֹא חוּפָּשָׁה מִכְּלָל דְּהוּא חוּפַּשׁ


רַבִּי אֶלְעָזָר בֶּן עֲזַרְיָה הַיְינוּ רַבִּי עֲקִיבָא לְרַבִּי יִשְׁמָעֵאל קָאָמַר לְדִידִי בְּעָלְמָא כְּוָותָ(י)ךְ סְבִירָא לֵיהּ דְּדִבְּרָה תוֹרָה כִלְשׁוֹן בְּנֵי אָדָם וְהָכָא שָׁאנֵי מִכְּדֵי כְּתִיב לֵיהּ קְרָא כִּי לֹא חוּפָּשָׁה וְהׇפְדֵּה לֹא נִפְדָּתָה לְמָה לִי שְׁמַע מִינָּה לְהָכִי אֲתָא לְחֶצְיָהּ שִׁפְחָה וְחֶצְיָהּ בַּת חוֹרִין


לַאֲחֵרִים בִּשְׁלָמָא וְהׇפְדֵּה לֹא נִפְדָּתָה קָסָבַר דִּבְּרָה תּוֹרָה כִלְשׁוֹן בְּנֵי אָדָם אֶלָּא הָא דְּעֶבֶד כְּנַעֲנִי מְנָלַן אֲמַר קְרָא כִּי לֹא חוּפָּשָׁה אִם אֵינוֹ עִנְיָן לְדִידַהּ תְּנֵהוּ עִנְיָן לְדִידֵיהּ


מַתְנִי' כׇּל עֲרָיוֹת אֶחָד גָּדוֹל וְאֶחָד קָטָן קָטָן פָּטוּר אֶחָד עֵר וְאֶחָד יָשֵׁן יָשֵׁן פָּטוּר אֶחָד שׁוֹגֵג וְאֶחָד מֵזִיד שׁוֹגֵג בְּחַטָּאת וּמֵזִיד בְּהִכָּרֵת


גְּמָ' וְהָכָא חַיָּיב קָטָן אָמַר רַב יְהוּדָה הָכִי קָתָנֵי כׇּל עֲרָיוֹת אֶחָד גָּדוֹל וְאֶחָד קָטָן קָטָן פָּטוּר וְגָדוֹל חַיָּיב וְהָכָא גָּדוֹל נָמֵי פָּטוּר מַאי טַעְמָא דְּהָא מִקַּשְׁיָין אַהֲדָדֵי


כׇּל עֲרָיוֹת אֶחָד נֵיעוֹר וְאֶחָד יָשֵׁן פָּטוּר וְכָאן יָשֵׁן נָמֵי חַיָּיב אָמַר רַב יְהוּדָה אָמַר רַב הָכִי קָתָנֵי כׇּל עֲרָיוֹת אֶחָד נֵיעוֹר וְאֶחָד יָשֵׁן יָשֵׁן פָּטוּר וְנֵיעוֹר חַיָּיב וְכָאן אֲפִילּוּ נֵיעוֹר פָּטוּר מַאי טַעְמָא דְּמִקַּשְׁיָין אַהֲדָדֵי


תָּנֵי תַּנָּא קַמֵּיהּ דְּרַב שֵׁשֶׁת עָשׂוּ גּוֹמֵר כִּמְעָרֶה מִתְכַּוֵּין כְּשֶׁאֵין מִתְכַּוֵּין כְּדַרְכָּהּ כְּשֶׁלֹּא כְּדַרְכָּהּ נֵיעוֹר כְּיָשֵׁן


אֲמַר לֵיהּ מַאי קָאָמְרַתְּ אִי בְּשִׁפְחָה חֲרוּפָה קָתָנֵי אַמַּאי עָשׂוּ גּוֹמֵר כִּמְעָרֶה גּוֹמֵר בְּשִׁפְחָה חֲרוּפָה מִיחַיַּיב מְעָרֶה לָא מִיחַיַּיב וְתוּ מִתְכַּוֵּין כְּשֶׁאֵינוֹ מִתְכַּוֵּין אִי מִכַּוְּונָה מִיחַיְּיבָא אִי לָא לָא מִיחַיְּיבָא


וּכְדַרְכָּהּ כְּשֶׁלֹּא כְּדַרְכָּהּ נָמֵי כְּדַרְכָּהּ בְּשִׁפְחָה חֲרוּפָה מִיחַיַּיב וְשֶׁלֹּא כְּדַרְכָּהּ לָא מִיחַיַּיב מַאי טַעְמָא שִׁכְבַת זֶרַע כְּתִיב וּמַאי נֵיעוֹר כְּיָשֵׁן


וְאִי בִּשְׁאָר עֲרָיוֹת קָא תָנֵי עָשׂוּ גּוֹמֵר כִּמְעָרֶה




רש"י

תוספות





	אין האשה לוקה. כגון שהיא שוגגת וקטנה אין האיש מביא קרבן והא דאמרינן לרבות שוגג כמזיד היינו שוגג דאיש כמזיד אבל האשה צריך שתהא מזידה: דהא מקשו להדדי. הלשון אינו מכוון דהאיש הוקשה לאשה ולא אשה לאיש דהא כי האיש כמו האשה חייבת כדאיתא בת''כ ואיש פרט לקטן יכול שאני מוציא בן תשע שנים ויום אחד ת''ל ואיש א''כ אשה לא איתקשה לאיש: באין מתכוין (דכדרכה) פטור. פירש הקונט' משום דש''ז כתיב ובאין מתכוין אינו ראוי להזריע כגון נפל מן הגג ונתקע וקשה מאן לימא לן דאינו ראוי להזריע אלא האי טעמא משום שאנוס הוא: תהא בקראי. תימה הלא לא מפרש שצריך לקרות בשעה שמלקין אם לא מכאן: מאורסת לעבד כנעני. לאו דוקא דהא לא תפסו בה קדושין: ורבי ישמעאל בשלמא והפדה כו' דברה תורה כלשון בני אדם. והכי נמי קאמר בירושלמי לשונות כפולים הן והתורה דברה בהן הלך הלכת נכסוף נכספת גנב גנבתי ור''ע פליג ובכל דוכתא דקאמר הניחא למ''ד דברה תורה כלשון בני אדם אלא למ''ד וכו' היינו ר' ישמעאל ור''ע:





רבינו גרשום

א)ע"כ שייך לדף י' ע"ב. תהא בקראי בהקראה כדתנן גדול שבדיינין מקרא בשעת מלקות אם לא תשמור לעשות והפלא ה' את מכותך:



תהא בביקור. באומד היינו מלקות כדתנן אין אומדין אותו כו':



בזמן שהאשה לוקה. שהיא גדולה והוא גדול האיש מביא קרבן:



אין האשה לוקה. שהיא קטנה אין האיש מביא קרבן אע"פ שהוא גדול:



מכדי עד הכא. או חופשה לא ניתן לה באיש קא משתעי אשר ישכב את אשה שכבת זרע נכתוב ברישא כו':



הכי קאמר אם בביקורת תהיה. שהיא גדולה וכדרכה ומתכונת:



והביא הוא את אשמו כשהיא בביקורת:



ואימא הוא. לא לקי דמעטיה קרא בקורת תהיה היא ולא הוא:



והביא את אשמו כתיב. ולא והביאה את אשמה:



לעולם אינו חייב קרבן אלא על שפחה בעולה. שנתבעלה קודם לכן:



חרופה כגון הריפות שנשתנו מתחלתן:



אם תכתוש. שכבר נכתשת היא על ידי בעילה ונשתנית כהריפות:



להוציא נשיהם. נכריות בימי עזרא:



שפחות חרופות בעלו דחייבין עליה איל אשם:



ר' ישמעאל אומר. זו היא שפחה ודאי שאינה פדויה כלל:



כל העריות מפורשות. בתורה היאך חיובן משוייר אין לנו שלא נתפרש בתורה אלא זו בלבד שבחציה שפחה וחציה בת חורין חייב ולא באחרת וראב"ע היינו ר' עקיבא (קא בעי) [כדאמר] בגמרא לקמן:



אי לא נפדתה יכול כולה לא נפדתה כלל ת"ל והפדה:



ומאורסה לעבד עברי. דכתיב נחרפת לאיש דחרופה נמי היינו לשון קדושין כדאמר במסכת קידושיןב)נראה דצ"ל האומר חרופתי מקודשת. חרופתי. (ידיעתי) מאורסת לישראל ליכא למימר דכיון דחציה שפחה אסורה לבן ישראל אבל עבד עברי מותר בין בשפחה כנענית בין בישראלית:



דברה תורה כלשון בני אדם. דלא נפדתה כלל:



בשלמא ר' ישמעאל כו'. בשלמא לר' עקיבא לא איצטריךג)נראה דצ"ל לא איצטריך קרא להכי דע"כ מיירי בעבד עברי דכיון דחציה בת חורין אינה ראויה להנשא אלא לעבד עברי. למימר דלא קמ"ל רבותא דכיון דחציה בת חורין ראויה לינשא לעבד עברי אלא לר' ישמעאל לעבד עברי אמאי דכתיב כי לא חופשה מכלל דהוא חופש. דאינו כנעני אלא עברי:



בעלמא כותך סבירא לי דדברה תורה כלשון בני אדם. כדאמרינן הכרת תכרת ר' אלעזר אמר דברה תורה כלשון בני אדם והכא שאני דמכדי כו':



אם אינו ענין לדידה האי כי לא חופשה דהא כתיב והפדה לא נפדתה תנהו ענין לדידיה דאינו חופש דהיינו כנעני הוא:



אחד גדול ואחד קטן. או הזכר או הנקבה:



קטן פטור. והבא על שפחה חרופה קטן חייב בתמיהא אמאי:



וכאן בשפחה חרופה גדול נמי פטור כשהיא קטנה מ"ט דהא מיקשינן להדדי כדאמרי' לעיל אם בביקורת תהיה היא והביא הוא את אשמו:



גומר בשפחה מיחייב. דאיכא שכבת זרע בגמר ביאה:



קא מיכוונא (היא) מיחייב בין היא ובין הוא:



מ"ט דשכבת זרע כתיב. והיא אינה מזרעת אלא בכדרכה:



ותו אי בשפחה קא תנית ניעור כישן מאי ניהו לאו היינו ניהו מתכוין כשאין מתכוין. דניעור מתכוין וישן אינו מתכוין:





רש"ש

גמרא ומאי משמע דהאי נחרפת לישנא דשנויי היא דכתיב כו'. עיין סוטה (מב ב):



שם ואב"א אם תכתוש את האויל כו'. כצ"ל:



תד"ה דהא. דהא כי האיש קטן האשה חייבת. כן העתיק הלח"מ בפ"ט מהלכות שגגות ה"ג. ומש"כ כדאיתא בת"כ כו'. הובא ג"כ בגמרא דסנהדרין (ר"ד סט) בקיצור לפרש"י שם. אבל י"ל דשם הכוונה לואיש כי תצא ממנו ש"ז (ויקרא טו טז) דדריש שם בת"כ ג"כ בכה"ג והובא בגמרא דנדה (לב ב): והתוי"ט כתב בדעת הרמב"ם בפירושו דס"ל דה"נ הוקשה אשה לאיש לענין דאף כשהיא שוגגת חייבת מלקות. והא דת"כ ל"ק דיליף ליה מקרא ע"ש. לכאורה אישתמיטתיה דעת הרמב"ם בחבורו שם דקטן בן ט' חייב הוא נמי בקרבן. וא"כ אין כאן קושיא כלל מהא דת"כ. ואולי יכוון להקשות מדוע לא ילפינן נמי לקטנה שתהא חייבת כמו דאם הוא קטן דחייב (לשיטתו בחבורו) וכדילפינן לחייבה שוגגת ממה שהוא חייב בשוגג. ולזה אמר דילפינן מקרא ור"ל מדכתיב אשה דמשמע גדולה. אמנם באמת נראה דבפירושו ס"ל כהתוספות דבקטן הוא פטור ולא מרבינן בת"כ אלא לחייב אותה. וזה מוכח בפירושו דהתחיל לבאר דבשאר עריות קטנה שבא עליה גדול חייב. וכן קטן חייבת הנבעלת אם היא גדולה. וכשבא לבאר דין דש"ח לא כתב רק דא"ח אם היא קטנה. משמע דבהוא קטן אין דינה חלוק משאר עריות. ונראה עוד מפירושו דגם בהוא ישן והיא ערה היא חייבת כבשאר עריות מדלא כתב בה חלוקא דלפטור אלא כשהיא ישנה. ויליף זה מקטן דת"כ דמרבה לה לחיובא. וכ"מ מלשון התוי"ט שכתב ולענין זה לרבות שוגג כמזיד. משמע ולא זולת: הקשה לי חכם א' דלפי מה שפסק הרמב"ם כר"ע דלעיל דש"ח היינו חציה שפחה וחציה ב"ח ומאורסת לע"ע היכא מ"ל בקטנה דהרי אין קידושיה כלום. ועי' בגיטין (מג). והשבתי לו דמ"ל עפ"י האמור בירושלמי כתובות פ"א סוף הלכה ב' בת ג' שנים ויום א' ונמלכו ב"ד לעברו הבתולין חוזרין כו'. וכ"נ פשוט בבת יב"ש ויום אחד וא"כ מ"ל שקבלה קדושיה בהיותה בת י"ב שנים ויום אחד. ואח"כ נמלכו ב"ד לעבר אה"ש והרי היא קטנה. וקידושיה לא פקעו דהרי אז היתה גדולה. אולם יש לבעה"ד לחלוק ולומר דנעשה קטנה למפרע וא"כ פקעו ממילא הקדושין. והחכם השואל תירץ דמ"ל בישראל שבא על ח"ש וחב"ח וילדה לו בת וגם היא דינה כח"ש וחב"ח. ולצד חירות שבה הוא אב ויכול לקבל קידושיה: התו"ח הקשה הלא משנה זו נמי מיירי בחילוק שבין כל העריות לש"ח כמו משנה הקודמת. ומדוע לא שנאן ביחד והפסיק בינם בבבא דאיזו שפחה כו'. ועוד דקדק למה לא סיים כאן משא"כ בשפחה כדלעיל. (הן גם שם לא סיים בבבא אחרונה. ואולי דשם סמיך על הקודמים. או על מה דתני אח"ז זו חומר מכלל דהא דחשיב ראשונה קילי בש"ח). ונדחק בישובם ע"ש. ול"נ משום דדיני משנה זו נוהגין בחד צד גם בש"ח דהיינו באם הוא קטן או ישן או שוגג והיא לא. היא חייבת (עמש"כ לעיל ובהה"מ פ"ג מהלכות א"ב) משא"כ בחילוקי משנה דלעיל. ולזה נכון מאד פירוש הרמב"ם לעיל בחייב על כל ביאה וביאה דהיינו אפילו שלא כדרכה ונד מפרש"י. משום דאזיל לשיטתיה (בחבורו שם) הלכה י"ד דהיא חייבת על כל ביאה וביאה וא"כ בצד זה שוה ש"ח לשאר עריות ולא ה"ל לחשבה שמה ונכון בעז"ה:





הגהות יעב"ץ

גמ' מנלן דהיא לקי. צ"ל לקיא:


שם אמר ר' יצחק תהא בקראי. צ"ל בקריאה:


שם אמר ר"ח מלמד שכולן שפחות וכו'. נ"ב ר"ל כל בני ישוע ב"י אלה הנזכרים שם. כמ"ש בס' אם לבינה בעזה"ש:


שם לדידי בעלמא כוותך סבירא ליה. צ"ל לי:


שם לאחרים בשלמא והפדה לא נפדתה קסבר. צ"ל קסברי:


שם ותו מתכוין כשאינו מתכוין אי "מכוין מיחייב" אי לא לא מחייב כצ"ל:





שערי תורת בבל

(יא א) חציה שפחה וחציה בת חורין ומאורסת לעבד עברי.—מלשון רש"י כאן שכתב "לעבד עברי נתקדשה שהרי רבו מוסרה לו בע"כ" משמע דאם היתה מאורסת לבן חורין אין בה אשם מפני שאין קידושין של בן חורין תופסים בה. ויש בדין זה מחלוקת בגיטין (מג א). וע"ש ברא"ש סי' לז ובר"נ על הרי"ף שם רמז קכג. אבל בתוספתא פ"א הי"ז ובירושלמי קידושין פ"א סוף הי"א הנוסח בדברי ר"ע: "ומאורסת לבן חורין". וכ"ה הנוסח בספר לקח טוב (המכונה פסיקתא זוטרתי) פ' קדושים. ודומה שכן היה גורס בספרא שם. אבל בספרא שלפנינו הנוסח "ומאורסת לעבד עברי" [אבל בשני כתבי יד ובדפוס ראשון: לבן חורין.]

